Diari Oficial de la Generalitat Valenciana


Sumari del DOGV 3392, del 14-12-1998 (1998/10363)

Informació pública del procés selectiu per a cobrir una plaça de peó de serveis en la plantilla de personal laboral fix de l'Ajuntament de Benifaió.
----------------------------------------------------------------------------------------------------------------------------------------------------

### Dades del document

Número de DOGV
:   3392

Data del DOGV
:   14-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/10648


Organisme emissor
:   Ajuntament de Benifaió

Tipus de document
:   Anunci

Informació pública del procés selectiu per a cobrir una plaça de peó de serveis en la plantilla de personal laboral fix de l'Ajuntament de Benifaió. [1998/L10192]
  
Mitjançant aquest edicte, es fa pública la convocatòria del procés selectiu per a cobrir una plaça de peó de serveis pel sistema de concurs-oposició lliure, vacant en la plantilla de personal laboral fix i inclosa en l'oferta d'ocupació pública de 1998, amb les corresponents bases rectores aprovades pel ple de l'ajuntament en sessió de data 27 d'octubre de 1998.
  
Cosa que es fa pública perquè siga coneguda, en compliment del que es disposa en els articles 91.2, 97 i 103 de la Llei 7/1985, de 2 d'abril, Reguladora de les Bases de Règim Local, i 6 del Reial Decret 96/1991, de 7 de juny.
  
Bases per a la provisió d'una plaça de peó de serveis de la plantilla de personal laboral fix de l'Ajuntament de Benifaió
  
Primera. Objecte, denominació i característiques de la plaça que es convoca
  
L'objecte de la present convocatòria és la contractació laboral d'un peó de serveis, vacant en la plantilla de personal laboral fix de l'Ajuntament de Benifaió i que figura en l'oferta d'ocupació pública d'aquest ajuntament de 1998 (BOE núm. 109, de 10.08.98).
  
Segona. Sistema de selecció
  
El sistema de selecció serà el de concurs-oposició lliure.
  
Tercera. Dotació de la plaça
  
La dotació de la plaça consistirà en les retribucions bàsiques corresponent al grup E en la quantia que establisca la Llei de Pressupostos Generals de l'Estat, i respecte a les retribucions complementàries, les assenyalades per al lloc de treball en la relació de llocs de treball d'aquesta corporació.
  
Quarta. Jornada de treball i funcions
  
La jornada de treball i el règim d'horaris serà l'estipulat per al personal pertanyent a la brigada d'obres d'aquesta corporació, segons la legislació vigent i el Conveni del Personal Laboral.
  
No obstant això, la corporació es reserva la facultat d'establir en l'horari modificacions que es consideren necessàries per al millor desenvolupament del servei, segons les necessitats que sorgisquen , respectant, en tot cas, les normes legals aplicables a la jornada de treball.
  
Les funcions seran les pròpies de l'especialitat professional i en concret les següents:
  
- Neteja viària.
  
- Treballs de jardinera
  
- Manteniment de senyalització viària.
  
- Preparació escenaris i col·locació de cadires en festeigs.
  
- Altres que puguen ser fixades per la brigada d'obres i que es contemplen en la relació de llocs de treball.
  
Quinta. Requisits dels aspirants
  
Per a ser admesos a la realització de les proves selectives els aspirants deuran reunir els següents requisits referits a l'últim dia de presentació d'instàncies:
  
- Tenir la nacionalitat espanyola o, d'acord amb allò establit en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres Estats membres de la Comunitat Europea, tenir la nacionalitat d'un país membre de la Comunitat Europea o la de qualsevol d'aquells Estats als què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes que aquesta es trobe definida en el tractat constitutiu de la Comunitat Europea.
  
Tenir complits 18 anys i no excedir de l'edat de jubilació, edats ambdues referides al dia en que s'acabe el termini de presentació d'instàncies.
  
Estar en possessió del títol de Certificat d'Escolaritat, o equivalent, o en condicions de obtenir-lo en la data en què acabe el termini de presentació d'instàncies. En tot cas l'equivalència deurà ser aportada per l'aspirant mitjançant certificació expedida a l'efecte per l'administració competent en cada cas.
  
No patir malaltia o defecte físic que impedisca el desenvolupament de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant dictamen expedit, en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, conforme a allò establit en l'article 38.3 de la Llei 13/82, de 7 d'abril.
  
No haver sigut separat mitjançant expedient disciplinari de l'administració de l'Estat, de les comunitats autònomes, o de les entitats locals, ni trobar-se inhabilitat penalment per a l'exercici de funcions públiques.
  
L'aspirant que resulte seleccionat se sotmetrà al règim d'incompatibilitats vigent.
  
Sisena. Forma i termini de presentació d'instàncies
  
Les instàncies sol·licitant prendre part en la present convocatòria es dirigiran a l'alcaldia-presidència de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i podrà utilitzar-se la instància-model que es facilitarà en les oficines municipals situades en la plaça de l'Ajuntament núm. 15, planta segona, de 9 a 14 hores, durant el termini de 20 dies naturals comptats a partir del següent al de la publicació d'aquesta convocatòria en el Butlletí Oficial de l'Estat.
  
A la instància s'acompanyarà:
  
- Fotocòpia del Document Nacional d'Identitat.
  
- La documentació que s'aporte als efectes de ser valorada en la fase de concurs de mèrits la qual haurà de ser presentada en sobre tancat amb l'oportuna llegenda identificativa.
  
Setena. Admissió d'aspirants
  
Per a ser admesos a les proves serà suficient que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. La dita resolució únicament es publicarà en el tauler d'edictes de l'ajuntament, indicarà el termini de deu dies per a l'esmena de defectes pels aspirants exclosos. Igualment, en aquest termini els interessats poden presentar qualsevol reclamació que consideren pertinent.
  
La publicació de dita resolució serà determinant dels terminis a efectes de possibles impugnacions o recursos.
  
Les errades de fet podran esmenar-se en qualsevol moment, d'ofici o a petició dels interessats.
  
Si no es produira reclamació, suggeriment o petició d'esmena alguna, la resolució provisional esdevindrà definitiva automàticament. En altre cas resoltes les reclamacions i esmenes es donarà publicitat d'allò a través de la publicació en el tauler d'edictes de l'ajuntament o notificant individualment als directament afectats.
  
No obstant si per error material o altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis sempre que ho acredite documentalment, davant ell, mitjançant còpia de la sol·licitud segellada en l'oficina receptora i justificant de l'abonament dels drets d'examen, a proposta del tribunal reunit a l'efecte amb anterioritat al començament del primer exercici fent-ho constar en l'acta i s'elevarà a l'Alcaldia que resoldrà definitivament sobre l'admissió o exclusió que ho comunicarà per al seu coneixement i efectes al tribunal, notificació als interessats, quedant sense efecte l'exercici de l'aspirant en el cas que resultara exclòs.
  
En la resolució s'indicarà la composició dels membres del tribunal i s'indicarà el dia, lloc i hora de realització del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
President: El de la Corporació o membre en qui delegue.
  
Secretari: El secretari general de la Corporació o funcionari en qui delegue.
  
Vocals:
  
- Un representant de l'administració del Consell designat per la Conselleria de la Presidència de la Generalitat Valenciana.
  
- L'aparellador municipal d'aquest ajuntament.
  
- Un representant del personal de l'ajuntament de titulació igual o superior a la requerida per la plaça que es convoca, designat pels delegats de personal laboral de l'ajuntament.
  
La designació dels membres del tribunal inclourà la dels respectius suplents.
  
Als efectes d'allò disposat en l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria 5ª de les recollides en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, sent necessària, en qualsevol cas, la del president i del secretari o dels que els substituisquen.
  
De la mateixa manera podran nomenar-se assessors del tribunal quan les proves i altres circumstàncies així ho aconsellen; el tribunal, a través del seu president podrà disposar la seua incorporació amb caràcter temporal d'assessors per a col·laborar en el desenvolupament del procés selectiu, sota la direcció del tribunal, i tenint la consideració de vocals. El seu nomenament, si pertoca, es publicarà conjuntament amb el dels altres membres del tribunal.
  
Les decisions es prendran per majoria de vots del membres presents, i resoldrà, en cas d'empat, el vot de qui actue com a president.
  
Els membres del tribunal podran ser recusats pels aspirants de conformitat amb allò disposat en l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, l'hora i el lloc de realització de la fase de concurs i del primer exercici de les proves selectives s'anunciaran en la publicació de la resolució que aprove la llista d'admesos i exclosos a què es refereix la base setena.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en crida única. Tret de casos de força major degudament justificats i apreciats pel tribunal amb absoluta llibertat de criteri, la no presentació d'un aspirant a qualsevol del exercicis obligatoris, en el moment de ser cridat, determinarà automàticament la pèrdua del seu dret a participar en l'exercici i en els successius, i quedarà, en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament es determinarà per l'ordre alfabètic dels seus cognoms.
  
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi ha, per rigorós ordre de puntuació aconseguida, i elevarà la relació a l'alcaldia-presidència, enviant així mateix l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
No obstant això, els aspirants que hagen superat els exercicis de l'oposició i no siguen seleccionats per a ser contractats, formaran una borsa de treball de peons en previsió de possibles contingències, vacants, baixes, etc. en què la crida es portarà a cap per ordre de puntuació i de prioritat de les borses vigents.
  
Dotze. Presentació de documents
  
Els aspirants proposats pel tribunal hauran d'aportar davant la corporació dins el termini de vint dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base quinta de la present convocatòria:
  
- Certificat de naixement.
  
- Fotocòpia del DNI acompanyada de l'original per a la seua compulsa.
  
- Certificat mèdic oficial acreditatiu de no patir malaltia o defecte físic que l'impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servei de l'Estat, comunitats autònomes, o administració local, ni trobar-se inhabilitat penalment per a l'exercici de funcions públiques.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se incurs en causa d'incompatibilitat o incapacitat.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base quinta que ja hagueren sigut provades per a obtenir el seu anterior nomenament. En tot cas deuran presentar original i fotocòpia per a compulsar del seu nomenament com a funcionari de carrera i títol acadèmic exigit.
  
Els qui dins el termini indicat i tret de casos de força major, no presentaren la documentació, no podran ser nomenats funcionaris, i es produirà la invalidesa de l'actuació de l'interessat i la nul·litat subsegüent dels actes del tribunal pel que fa a aquest, sense perjudici de la responsabilitat en què puga haver incorregut per falsedat en la instància.
  
Cas que l'aspirant fora exclòs per no presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos, d'aquells que havent superat les proves estiguen fora del límit establit en la base primera.
  
Tretze. Contractació i període de prova
  
Complits els requisits precedents i en el termini de vint dies, se subscriurà un contracte laboral de duració indeterminada amb els aspirants proposats, segons que estableix l'article 14 de l'Estatut dels Treballadors.
  
L'aspirant proposat haurà de superar un període de prova de dos mesos, de conformitat amb allò que disposa l'article 14 de l'Estatut dels Treballadors.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en aquestes bases.
  
Quinze. Normativa i recursos
  
La convocatòria es regirà en allò no previst per aquestes bases per allò establit en la Llei 7/1985, de 2 d'abril; el Reial Decret Legislatiu 781/1986, de 18 d'abril; la Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; el Decret Legislatiu de 24 d'octubre de 1995, pel qual s'aprova el text refós de la Llei de Funció Pública Valenciana; el Reial Decret 896/1991, de 7 de juny; el Decret 69/1986, de 2 de juny, del Consell de la Generalitat Valenciana, i altres disposicions legals vigents en la matèria. La convocatòria, les bases, els actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Setze. Publicitat
  
Les presents bases es publicaran en el tauler d'anuncis municipals, en el Butlletí Oficial de la Província i en el Diari Oficial de la Generalitat Valenciana.
  
Disset. Fase de concurs
  
Consistent en la valoració dels mèrits degudament al·legats, d'acord a la següent puntuació:
  
Experiència professional específica: tan sols es valorarà aquella experiència professional o de col·laboració que tinga relació directa amb els treballs a desenvolupar, mitjançant contractes amb la categoria de peó o superior, a raó d'1 punt per any complet, de realització de funcions similars a les de les places convocades en administracions públiques o en entitats privades.
  
Puntuació màxima: 3 punts.
  
Només seran tinguts en compte els certificats de serveis prestats en entitats privades si en ells estan clarament identificats el nom i cognoms i el càrrec de la persona que el signa, i a més consta una direcció i número de telèfon de l'entitat emissora.
  
Aptituds per al lloc de treball. Cursos de formació i perfeccionament específics. Es valoraran fins un màxim de 2,5 punts els cursos de formació i perfeccionament específics, relacionats directament amb la plaça convocada. La valoració de cada curs i titulació de formació professional s'efectuarà en funció de la seua duració, d'acord amb la següent escala:
  
De 50 o més hores: 1 punt.
  
De 25 o més hores: 0,50 punts.
  
De 15 o més hores: 0,15 punts.
  
Titulació complementaria a l'exigida, màxim 1 punt.
  
- Per estar en possessió del títol de Graduat Escolar, Formació Professional de primer grau o equivalent: 0,50 punts.
  
- Per estar en possessió del títol de Batxillerat, Formació Professional de segon grau o equivalent: 1 punt.
  
No es valoraran com a mèrit aquelles titulacions que figuren com a requisits per a la provisió dels llocs de treball, ni aquelles que sigen imprescindibles per a la consecució d'altres de nivell superior. En la puntuació d'accés a la universitat tan sols es computarà una d'elles.
  
Només seran tinguts en compte els mèrits al·legats documentalment mitjançant original o còpia validada.
  
Entrevista. Es valorarà fins un màxim de 2 punts l'entrevista realitzada pel tribunal qualificador amb cadascun dels aspirants a l'objecte d'apreciar els coneixements sobre les funcions a desenvolupar en les places que són objecte d'esta convocatòria. Dita entrevista tindrà una duració màxima de 10 minuts i també podrà versar sobre els aspectes que el tribunal desitge aprofundir del currículum de l'aspirant.
  
Altres mèrits. Es valoraran fins un màxim d'1 punt altres mèrits relacionats amb les funcions pròpies de la plaça, a judici del tribunal.
  
Divuit. Exercicis de l'oposició
  
Els aspirants hauran de superar dos exercicis:
  
Primer exercici. Obligatori i eliminatori: consistirà en la resposta a un qüestionari de preguntes curtes o tipus test, relacionades amb les matèries que composen el temari de l'oposició, en el temps màxim de 30 minuts.
  
Segon exercici. Obligatori i eliminatori: consistirà en la realització d'una prova pràctica, que es podrà descompondre en diversos supòsits, referida a les tasques pròpies del lloc de treball objecte d'aquesta convocatòria, a desenvolupar en el temps màxim que estipule el tribunal qualificador.
  
Dinou. Qualificació dels exercicis
  
Cada un dels exercicis es qualificarà de zero a deu punts, i caldrà obtenir, per a superar-los, un mínim de cinc punts.
  
La puntuació final s'obtindrà sumant les puntuacions obtingudes en cadascun dels dos exercicis.
  
Vint. Qualificació definitiva
  
La puntuació final s'obtindrà sumant les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs valga per poder superar la fase d'oposició.
  
En els supòsits de puntuacions iguals, els empats es dirimiran atenent a la major antiguitat en el servei a l'Ajuntament de Benifaió, si es tracta de personal municipal, o, si és el cas, a la major edat de l'aspirant.
  
ANNEX
  
Programa temari
  
Tema 1. Organització municipal. El ple de l'ajuntament. L'alcalde. La Comissió de Govern. Les comissions informatives.
  
Tema 2. Serveis i dependències municipals. Ubicació, funcions i activitats que s'exerceixen.
  
Tema 3. El personal al servei de les corporacions locals. El personal laboral.
  
Tema 4. Seguretat i higiene en el treball: prevenció de riscs laborals. Elements de seguretat.
  
Tema 5. Manteniment i conservació de dependències públiques municipals. Avaries més freqüents i la seua reparació.
  
Tema 6. El control dels subministraments: aigües, llum, gasoli.
  
Tema 7. Nocions dels treballs d'obrer de vila.
  
Tema 8. Nocions de jardineria.
  
Tema 9. Nocions de fontaneria.
  
Tema 10. Nocions d'electricitat.
  
Tema 11. Nocions de fusteria.